
ΥΠΟΥΡΓΙΚΕΣ Α ΠΟΦΑΣΕΙΣ & ΕΓΚΡΙΣΕΙΣ 

Αριθ. 2040788/4615/0022 (1) 

Καθορισμός της ωριαίας αποζημίωσης του διδακτικού προ¬ 
σωπικού του ΕΚΔΔ στα προγράμματα διδασκαλίας ξένων 
γλωσσών. 

ΟΙ ΥΠΟΥΡΓΟΙ 

ΠΡΟΕΔΡΙΑΣ ΤΗΣ ΚΥΒΕΡΝΗΣΗΣ 
ΚΑΙ ΟΙΚΟΝΟΜΙΚΩΝ 

Έχοντας υπόψη: 

1. Το Ν. 1388/83 «Ίδρυση ΕΚΔΔ» (ΦΕΚ 113/Α/83). 

2. Τις διατάξεις: α) του άρθρου 24 παρ. 2 του Ν. 1735/87 
(ΦΕΚ 195/Α/87). 

β) Του άρθρου 51 παρ. 2 του Ν. 1943/91 «Εκσυγχρονισμός 
της οργάνωσης και λειτουργίας της δημόσιας διοίκησης και 
άλλες διατάξεις» (ΦΕΚ 50/Α/91). 

γ) Του άρθρου 29Α του Ν. 1558/85 «Κυβέρνηση και Κυ¬ 
βερνητικά Όργανα», το οποίο προστέθηκε με το άρθρο 27 
του Ν. 2081/92 (ΦΕΚ 159/Α/10.9.92). 

δ) Του άρθρου 26 του Ν.Δ. 321/69. 

3. Την αριθ. 1565/7.4.94 απόφαση του Δ.Σ. του ΕΚΔΔ. 

4. Το γεγονός ότι, από τις διατάξεις αυτής της απόφασης 
προκαλείται δαπάνη σε βάρος του προϋπολογισμού του 
ΕΚΔΔ, ύψους 55.000.000 δρχ. ετησίως, η οποία θα καλυφθεί 
από τις προβλεφθείσες σ’ αυτόν πιστώσεις, αποφασί¬ 
ζουμε: 

1. Καθορίζουμε την ωριαία αποζημίωση του διδακτικού 
προσωπικού του Εθνικού Κέντρου Δημόσιας Διοίκησης 
(ΕΚΔΔ), στα προγράμματα διδασκαλίας των ξένων γλωσσών 
στο ύψος των τεσσάρων χιλιάδων εξακοσίων (4.600) δρχ., η 
οποία και καταβάλλεται στο τέλος κάθε μήνα. 

2. Η καταβολή της κατά την παρ. 1 αποζημίωσης γίνεται με 
χρηματικό ένταλμα πληρωμής με βάση τα εξής δικαιολογη- 
τικά: 

α. Κατάσταση πληρωμής εις διπλούν, υπογεγραμμένη από 
τον εκκαθαριστή αποδοχών του ΕΚΔΔ, που βαρύνεται με τη 
σχετική διάταξη. 

β. Απόφαση ορισμού του εκπαιδευτικού προσωπικού. 

γ. Βεβαίωση του υπευθύνου του οικείου εκπαιδευτικού 
προγράμματος, από την οποία να προκύπτουν οι ώρες της 
πραγματοποιηθείσης διδασκαλίας. 

ΕΦΗΜΕΡΙΕ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


Η απόφαση αυτή να δημοσιευθεί στην Εφημερίδα της Κυ- 
βερνήσεως. 

Αθήνα, 20 Ιουλίου 1994 

ΟΙ ΥΠΟΥΡΓΟΙ 

ΠΡΟΕΔΡΙΑΣ ΤΗΣ ΚΥΒΕΡΝΗΣΗΣ ΟΙΚΟΝΟΜΙΚΟΝ 

ΑΝΑΣΤ. ΠΕΠΟΝΗΣ ΑΛΕΞ. ΠΑΠΑΔΟΠΟΥΛΟΣ 

-♦- 

Αριθ. 2039539/4481/0022 (2) 

Καθορισμός αποδοχών στελεχών Παιδικών Εξοχών Δήμου 
Αθηναίων. 

ΟΙ ΥΠΟΥΡΓΟΙ 

ΕΣΩΤΕΡΙΚΩΝ ΚΑΙ ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις: α) του άρθρου 19 παρ. 2 του Ν. 1876/90 
«Ελεύθερες συλλογικές διαπραγματεύσεις και άλλες διατά¬ 
ξεις», (3) του άρθρου 29Α' του Ν. 1558/85, που προστέθηκε 
με το άρθρο 27 του Ν. 2081/92. 

2. Την 835/94 πράξη-πρόταση του Δημοτικού Συμβουλίου 
Αθηναίων για το ύψος των αποδοχών των στελεχών των παιδι¬ 
κών εξοχών του Δήμου στον Αγ. Ανδρέα. 

3. Την ύπαρξη αδυναμίας υπογραφής σύμβασης, λόγω έλ¬ 
λειψης συνδικαλιστικής οργάνωσης των εργαζομένων στις 
παιδικές εξοχές του Δήμου Αθηναίων. 

4. Το γεγονός ότι, από τις διατάξεις αυτής της απόφασης 
προκαλείται δαπάνη σε βάρος του Προϋπ/σμού του Δήμου 
Αθηναίων, ύψος 20.000.000 δρχ., για το έτος 1994, για την 
οποία έχει προβλεφθεί πίστωση στον ΚΑ 91.0.5.99/60.58, 
αποφασίζουμε: 

Καθορίζουμε τις αποδοχές των στελεχών των παιδικών 
εξοχών του Δήμου Αθηναίων στον Αγιο Ανδρέα Αττικής για το 
έτος 1994 ως ακολούθως: 


α. Αρχηγός 63.000 

β. Βοηθός αρχηγού 47.000 

γ. Υπαρχηγός 37.000 

δ. Κοινοτάρχης 31.000 

ε. Ομαδάρχισσα 18.000 

στ. Γι^ιναστής 40.000 


Οι αποδοχές αυτές καταβάλλονται για κάθε κατασκηνωτική 
περίοδο που θα διαρκεί περίπου 15 ημέρες. 

Η απόφαση αυτή να δημοσιευθεί στην Εφημερίδα της Κυ- 
βερνήσεως. 

Αθήνα, 22 Ιουλίου 1994 

01 ΥΠΟΥΡΓΟΙ 

ΕΣΩΤΕΡΙΚΩΝ ΟΙΚΟΝΟΜΙΚΩΝ 

Κ. ΣΚΑΝΔΑΛΙΔΗΣ Α. ΠΑΠΑΔΟΠΟΥΛΟΣ 

-♦- 

Αριθ. 2037483/4273/0022 (3) 

Καθορισμός αποδοχών Δ/ντριας Χορωδίας Δήμου Ηρα¬ 
κλείου. 

ΟΙ ΥΠΟΥΡΓΟΙ 

ΕΣΩΤΕΡΙΚΩΝ ΚΑΙ ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις: α) του άρθρου 19 παρ. 2 του Ν. 1876/90 
«Ελεύθερες συλλογικές διαπραγματεύσεις και άλλες διατά¬ 
ξεις» (ΦΕΚ 27/Α/8.3.90), β) του άρθρου 29Α' του Ν. 1558/ 
85, που προστέθηκε με το άρθρο 27 του Ν. 2081/92 (ΦΕΚ 
154/Α/10.9.92) και γ) του άρθρου 40 του Ν. 849/78 (ΦΕΚ 
232/Α/78). 

2. Την 644/93 άπόφαση-πρόταση του Δημοτικού Συμβου¬ 
λίου Ηρακλείου για τον καθορισμό αποδοχών, της Δ/ντριας 
της Δημοτικής Χορωδίας Ηρακλείου. 

3. Το γεγονός ότι, συντρέχει περίπτωση αδυναμίας υπο¬ 


γραφής Ειδικής Συλλογικής Σύμβασης Εργασίας, για την ανω¬ 
τέρω εργαζομένη. 

4. Το 7602/31.3.94 έγγραφο της Νομαρχίας Ηρακλείου 
(Δ/νση Εσωτερικών) από το οποίο προκύπτει ότι, στον 
Προϋπ/σμό του Δήμου Ηρακλείου έτους 1994, τον οποίο θα 
βαρύνει η σχετική δαπάνη, έχει προβλεφθεί πίστωση ποσού 
3.010.644 δρχ., αποφασίζουμε: 

Καθορίζουμε τις αποδοχές της Δ/ντριας της Δημοτικής Χο¬ 
ρωδίας Ηρακλείου με σχέση εργασίας ιδιωτικού δικαίου αορί¬ 
στου χρόνου σε ογδόντα επτά χιλιάδες δρχ. (87.000) μη- 
νιαίως. 

Οι παραπάνω αποδοχές προσαυξάνονται με τις αυξήσεις 
του άρθρου 1 του Ν. 2198/94 και από 1.1.1995 και εφεξής 
με τις εκάστοτε αυξήσεις των μισθών των μονίμων δημοσίων 
υπαλλήλων. 

Η απόφαση αυτή ισχύει από 1.1.94. 

Η απόφαση αυτή να δημοσιευθεί στην Εφημερίδα της Κυ- 
βερνήσεως. 

Αθήνα, 22 Ιουλίου 1994 

01 ΥΠΟΥΡΓΟΙ 

ΕΣΩΤΕΡΙΚΩΝ ΟΙΚΟΝΟΜΙΚΩΝ 

Κ. ΣΚΑΝΔΑΛΙΔΗΣ Α. ΠΑΠΑΔΟΠΟΥΛΟΣ 

- 4 - 

Αριθ. 2041630/4703/0022 (4) 

Καθορισμός μηνιαίας αποζημίωσης Προέδρου του Διοικητι¬ 
κού Συμβουλίου του Β' θεραπευτηρίου Χρονιών Παθή¬ 
σεων Αθηνών. 

ΟΙ ΥΠΟΥΡΓΟΙ 
ΟΙΚΟΝΟΜΙΚΩΝ ΚΑΙ 

ΥΓΕΙΑΣ, ΠΡΟΝΟΙΑΣ ΚΑΙ ΚΟΙΝ. ΑΣΦΑΛΙΣΕΩΝ 

Έχοντας υπόψη: 

1. Τις διατάξεις του άρθρου 73 του Ν. 1943/1991 (ΦΕΚ 
50/1991 τ.Α') «Εκσυγχρονισμός της Οργάνωσης και λειτουρ¬ 
γίας της δημόσιας διοίκησης, αναβάθμιση του προσωπικού 
της και άλλες συναφείς διατάξεις». 

2. Τις διατάξεις του άρθρου 40 του Ν. 849/1978. 

3. Τις διατάξεις των Π.Δ/των 299/1985, 385/1990 και 
129/1992. 

4. Τις διατάξεις του άρθρου 27 του Ν. 2081/1992. 

5. Την αριθ. ΔΟΑ/Φ.03/37/41102/10.12.1993 εγκύκλιο 
του Υπουργείου Προεδρίας της Κυβέρνησης. 

6. Τις αριθ. 9674/16.12.1993 και 4121/18.5.1994 απο¬ 
φάσεις της Νομαρχίας Δυτικής Αττικής. 

7. Το αριθ. 87/21.2.1994 έγγραφο του Β' θεραπευτηρίου 
Χρονιών Παθήσεων Αθηνών. 

8. Το γεγονός ότι από την απόφαση αυτή προκαλείται δα¬ 
πάνη ύψους ενός εκατομμυρίου διακοσίων χιλιάδων 
(1.200.000) δραχμών για κάθε οικονομικό έτος και θα βαρύ¬ 
νει τον προϋπολογισμό του εν λόγω Ιδρύματος στον οποίο για 
το έτος 1994 έχει προβλεφθεί σχετική πίστωση στον Κ.Α. 
0284 ύψους 2.000.000 δρχ., για δε τα επόμενα έτη θα προ¬ 
βλεφθεί η απαιτοϋμενη δαπάνη, αποφασίζουμε: 

Καθορίζουμε από 1.1.1994 την μηνιαία αποζημίωση της 
Προέδρου του Διοικητικού Συμβουλίου του Β' θεραπευτη¬ 
ρίου Χρονιών Παθήσεων Αθηνών, που είναι συνταξιούχος του 
Δημοσίου και προσφέρει τις υπηρεσίες της με πλήρη απασχό¬ 
ληση σε εκατό χιλιάδες (100.000) δραχμές. 

Οι αποδοχές του κατά τ' ανωτέρω διοριζομένου από τη σύ¬ 
νταξη και τη θέση δεν μπορεί σε καμιά περίπτωση να υπερ- 
βούν το ανώτατο όριο απολαβών της παρ. 1 του άρθρου 6 του 
Ν. 1256/1982, όπως αντικαταστάθηκε με το άρθρο 33 του Ν. 
1326/83. 


ΕΦΗΜΕΡΙΕ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 

Η απόφαση αυτή να δημοσιευθεί στην Εφημερίδα της Κυ- 
βερνήσεως. 

Αθήνα, 20 Ιουλίου 1994 

ΟΙ ΥΠΟΥΡΓΟΙ 

ΟΙΚΟΝΟΜΙΚΟΝ ΥΓΕΙΑΣ, ΠΡΟΝΟΙΑΣ & ΚΟΙΝ. ΑΣΦ/ΣΕΩΝ 

ΑΛ. ΠΑΠΑΔΟΠΟΥΛΟΣ ΔΗΜ. ΚΡΕΜΑΣΤΙΝΟΣ 

-♦- 

Αριθ. 2043464/4853/0022 (5) 

Τροποποίηση των 134583/9399/18.12.1994 και 27098/ 

7420/9.4.1985 αποφάσεων Υπουργών Οικονομικών και 

Υγείας, Πρόνοιας και Κοιν. Ασφαλίσεων. 

ΟΙ ΥΠΟΥΡΓΟΙ 
ΟΙΚΟΝΟΜΙΚΩΝ ΚΑΙ 

ΥΓΕΙΑΣ, ΠΡΟΝΟΙΑΣ ΚΑΙ ΚΟΙΝ. ΑΣΦΑΛΙΣΕΩΝ 

Έχοντας υπόψη: 

1. Τις διατάξεις του Ν. 1431/1984. 

2. Τις διατάξεις του άρθρου 40 του Ν. 849/1978. 

3. Τις διατάξεις του άρθρου 27 του Ν. 2081/1992. 

4. Τις κοινές αποφάσεις Φ.104/Γ2γ/4446/24.6.1982 και 
Δ1 γ/26833/21.8.1990. 

5. Τις αποφάσεις μας 134583/9399/18.12.1984, 27098/ 

7420/9.4.1985 και 2051461/3913/0022/ 

28.9.1992. 

6. Την αρ. ΔΥΙα/οικ.355/7.1.1994 (ΦΕΚ 3/1994 τεύχος 
ΝΠΔΔ) απόφαση του Υπουργού Υγείας, Πρόνοιας και κοιν. 
Ασφαλίσεων. 

7. Το αρ. 4060/7.6.1994 έγγραφο του Ιδρύματος Βρεφο¬ 
νηπιακών Σταθμών Αθηνών. 

8. Το γεγονός ότι: 

α) στην Πρόεδρο του Διοικητικού Συμβουλίου του Ιδρύμα¬ 
τος Βρεφονηπιακών Σταθμών Αθηνών έχουν ανατεθεί και τα 
καθήκοντα του Δ/ντή των Υπηρεσιών του Ιδρύματος και του 
προσωπικού αυτού, η δε καταβαλλόμενη σήμερα αποζημίωση 
δεν ανταποκρίνεται στο έργο της, και 

β) από την απόφαση αυτή προκαλείται επιπλέον δαπάνη 
της ήδη καταβαλλόμενης ύψους 980.000 δρχ. για το τρέχον 
οικ. έτος και θα βαρύνει τον προϋπ/σμό του Ιδρύματος στον 
οποίο έχει προβλεφθεί σχετική πίστωση για δε τα επόμενα 
έτη θα προβλεφθεί η απαιτούμενη δαπάνη, αποφασίζουμε: 

Τροποποιούμε τις αρ. 134583/9399/18.12.1994 και 
27098/7420/9,4.1985 αποφάσεις μας και καθορίζουμε από 
1.1.1994 την μηνιαία αποζημίωση της Προέδρου του Διοικη¬ 
τικού Συμβουλίου του Ιδρύματος Βρεφονηπιακών Σταθμών 
Αθηνών που της έχουν ανατεθεί και τα καθήκοντα του Δ/ντή 
των Υπηρεσιών του Ιδρύματος και του προσωπικού αυτού σε 
εκατό χιλιάδες (100.000) δρχ. 

Η απόφαση αυτή να δημοσιευθεί στην Εφημερίδα της Κυ- 
βερνήσεως. 

Αθήνα, 22 Ιουλίου 1994 

ΟΙ ΥΠΟΥΡΓΟΙ 

ΟΙΚΟΝΟΜΙΚΟΝ ΥΓΕΙΑΣ, ΠΡΟΝΟΙΑΣ & ΚΟΙΝ. ΑΣΦ/ΣΕΩΝ 

ΑΛ. ΠΑΠΑΔΟΠΟΥΛΟΣ ΔΗΜ. ΚΡΕΜΑΣΤΙΝΟΣ 


Αριθ. 2036447/4184/0022 (6) 

Καθορισμός αποζημίωσης του Εκπροσώπου Συντονιστή του 
Προέδρου των μελών και των γραμματέων των Επιτροπών 
που συστήθηκαν με τις Γ12/851 /94 αποφάσεις του Υφυ¬ 
πουργού Υγείας, Πρόνοιας και Κοιν. Ασφαλίσεων. 

ΟΙ ΥΠΟΥΡΓΟΙ 
ΟΙΚΟΝΟΜΙΚΩΝ ΚΑΙ 

ΥΓΕΙΑΣ, ΠΡΟΝΟΙΑΣ ΚΑΙ ΚΟΙΝ. ΑΣΦΑΛΙΣΕΩΝ 

Έχοντας υπόψη: 

1. Τις διατάξεις της παρ. 3 του άρθρου 8 του Ν. 2042/92 
«Αύξηση των συντάξεων και άλλες ασφαλιστικές διατά¬ 
ξεις». 

2. Τις διατάξεις του άρθρου 27 του Ν. 2081/1992. 

3. Το Π.Δ. 455/13.10.1993 (Διορισμός Υπουργών, Ανα¬ 
πληρωτών Υπουργών και Υφυπουργών» (189 Α'). 

4. Την 2024/26.10.1993 απόφαση του Πρωθυπουργού και 
του Υπουργού Υγείας, Πρόνοιας και Κοινωνικών Ασφαλίσεων 
«Ανάθεση αρμοδιοτήτων στον Υφυπουργό Υγείας, Πρόνοιας 
και Κοινωνικών Ασφαλίσεων Φοίβο Ιωαννίδη» (ΦΕΚ 833/Β7 
26.10.93). 

5. Τις Γ12/851/10.5.94 και Γ12/851 β/94 αποφάσεις του 
Υφυπουργού Υγείας, Πρόνοιας και Κοινωνικών Ασφαλίσεων 
για τη συγκρότηση Επιτροπών στο πλαίσιο της σύνταξης με¬ 
λέτης, για την εκτίμηση των προϋποθέσεων επιτυχούς ανά¬ 
πτυξης και υλοποίησης από το ΚΗΥΚΥ του έργου Αριθμός 
Μητρώου Κοινωνικής Ασφάλισης (Α.Μ.Κ.Α.) και του Εθνικού 
Μητρώου Ασφαλισμένων Εργοδοτών, Συνταξιούχων 
(Ε.Μ.Α.Ε.Σ.). 

6. Το γεγονός ότι η δαπάνη που προκαλείται από την από¬ 
φαση αυτή ύψους 4.800.000 δρχ. δεν επιβαρύνει τον Κρα¬ 
τικό Προϋπολογισμό αλλά τις πιστώσεις του Λογαριασμού 
Βελτίωσης Κοινωνικής Ασφάλισης (Λ.Β.Κ.Α.), που λειτουργεί 
στη Γ ενική Γ ραμματεία Κοινωνικών Ασφαλίσεων, στον οποίο 
έχει προβλεφθεί η σχετική πίστωση στον Κ.Α. 0264, αποφα¬ 
σίζουμε: 

1. Στον Συντονιστή, στον Πρόεδρο, στα μέλη και στους 
γραμματείς των Επιτροπών που συγκροτήθηκαν με τις Γ12/ 
851/10.5.94 και Γ12/851 β/94 αποφάσεις του Υφυπουργού 
Υγείας, Πρόνοιας και Κοινωνικών Ασφαλίσεων στα πλαίσια 
της υποβοήθησης και εποπτείας της εκτέλεσης των εργα¬ 
σιών εκπόνησης μελέτης, για την εκτίμηση των προϋποθέ¬ 
σεων επιτυχούς ανάπτυξης και υλοποίησης από το ΚΗΥΚΥ 
του έργου «Αριθμός Μητρώου Κοινωνικής Ασφάλισης και 
Εθνικού Μητρώου Ασφαλισμένων Εργοδοτών Συνταξιούχων», 
καθορίζουμε για τις πέντε φάσεις ολοκλήρωσης του έργου 
της Σύμβασης, αποζημίωση ως εξής: 

α) Πρόεδρος, Συντονιστής, Μέλη Επιτροπών 80.000 δρχ. 
κατά φάση 

β) Γραμματείς των Επιτροπών 50.000 δρχ. κατά φάση 

2. Από την απόφαση αυτή δεν προκαλείται επιβάρυνση του 
Κρατικού Προϋπολογισμού. 

Η απόφαση αυτή να δημοσιευθεί στην Εφημερίδα της Κυ- 
βερνήσεως. 

Αθήνα, 22 Ιουλίου 1994 

οι ΥΠΟΥΡΓΟΙ 

ΥΦΥΠΟΥΡΓΟΣ 

ΟΙΚΟΝΟΜΙΚΟΝ ΥΓΕΙΑΣ, ΠΡΟΝΟΙΑΣ 8, ΚΟΙΝ. ΑΣΦ/ΣΕΩΝ 

ΑΛ. ΠΑΠΑΔΟΠΟΥΛΟΣ Φ. ΙΩΑΝΝΙΔΗΣ 

ΕΦΗΜΕΡΙΕ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


Αριθ. 2044292/4925/0022 (7) 

Καθορισμός μηνιαίου μισθού και εξόδων παράστασης Διοι¬ 
κητή ΤΕΒΕ. 

ΟΙ ΥΠΟΥΡΓΟΙ 
ΟΙΚΟΝΟΜΙΚΟΝ ΚΑΙ 

ΥΓΕΙΑΣ, ΠΡΟΝΟΙΑΣ ΚΑΙ ΚΟΙΝ. ΑΣΦΑΛΙΣΕΩΝ 

Έχοντας υπόψη: 

1. Τις διατάξεις: 

α) Του άρθρου 2 παρ. 10 του Ν.Δ. 88/1973 «περί διοική- 
σεως και οργανώσεως των Υπηρεσιών ΤΕΒΕ κ.λπ.». 

8) Του άρθρου 40 του Ν. 849/78. 

2. Το γεγονός ότι από τις διατάξεις της απόφασης αυτής 
προκαλείται επιπλέον δαπάνη σε βάρος του προϋπολογισμού 
του ΤΕΒΕ ύψους 500.000 δρχ. περίπου για το τρέχον και 
1.500.000 δρχ. περίπου για το καθένα από τα επόμενα οικο¬ 
νομικά έτη, η οποία θα καλυφθεί με τροποποίηση του προϋ¬ 
πολογισμού του ΤΕΒΕ και συγκεκριμένα με ισόποση αυξομεί¬ 
ωση του προϋπολογισμού για την οποία θα εκδοθεί σχετική 
απόφαση του Δ.Σ. του Ταμείου. 

3. Την αρ. 2024/1993 κοινή απόφαση του Πρωθυπουργού 
και του Υπουργού Υγείας, Πρόνοιας και Κοινωνικών Ασφαλί¬ 
σεων, για την ανάθεση αρμοδιοτήτων, αποφασίζουμε: 

1. Καθορίζουμε τον μηνιαία μισθό του Διοικητή του ΤΕΒΕ 
σε 350.000 δρχ. τα δε έξοδα παράστασης αυτού σε 30.000 
δρχ. 

2. Στο Διοικητή του ΤΕΒΕ χορηγούνται και τα επιδόματα 
εορτών καθώς και το επίδομα αδείας. 

Η απόφαση αυτή να δημοσιευθεί στην Εφημερίδα της Κυ- 
βερνήσεως. 

Αθήνα, 22 Ιουλίου 1994 

ΟΙ ΥΠΟΥΡΓΟΙ 

ΥΦΥΠΟΥΡΓΟΣ 

ΟΙΚΟΝΟΜΙΚΟΝ ΥΓΕΙΑΣ, ΠΡΟΝΟΙΑΣ & ΚΟΙΝ. ΑΣΦ/ΣΕΟΝ 

ΑΛ. ΠΑΠΑΔΟΠΟΥΛΟΣ Φ. ΙΩΑΝΝΙΔΗΣ 

-♦- 

Αριθ. Υ7/4982 (8) 

Αναγνώριση της Μονάδας Εντατικής θεραπείας του Περκρ. 

Παν/κού Γεν. Νοσ/μείου Ιωαννίνων ως κατάλληλης για 

εξειδί*ευση των γιατρών στην Εντατική θεραπεία. 

Ο ΥΦΥΠΟΥΡΓΟΣ 

ΥΓΕΙΑΣ, ΠΡΟΝΟΙΑΣ ΚΑΙ ΚΟΙΝ. ΑΣΦΑΛΙΣΕΩΝ 

Έχοντας υπόψη: 

1. Τις διατάξεις του άρθρου 6 του Ν.Δ. 3366/55 καθώς και 
της παρ. 2 του άρθρου 8 του Ν. 2071/92. 

2. Τις διατάξεις του άρθρου 84 του Ν. 2071/92. 

3. Την με αριθμ. 3710/21.5.94 απόφαση της εκτελεστικής 
επιτροπής του ΚΕΣΥ. 

4. Την με αριθμ. ΔΥ3α/οικ.850/25.10.93 κοινή απόφαση 
του Πρωθυπουργού και του Υπουργού Υγείας, Πρόνοιας και 
Κοιν. Ασφαλίσεων για ανάθεση αρμοδιοτήτων στον Υφυ¬ 
πουργό Υγείας, Πρόνοιας και Κοιν. Ασφαλίσεων, αποφασί¬ 
ζουμε: 

1. Αναγνωρίζεται η Μονάδα Εντατικής θεραπείας του Πε- 
ριφ. Παν. Γεν. Νοσ/μείου Ιωαννίνων ως κατάλληλη εξειδί- 
κευση των γιατρών στην Εντατική θεραπεία για δύο (2) χρό¬ 
νια. 

2. Από τις διατάξεις της απόφασης αυτής δεν προκαλείται 
δαπάνη σε βάρος του κρατικού προϋπολογισμού. 


Η απόφαση αυτή να δημοσιευθεί στην Εφημερίδα της Κυ- 
βερνήσεως. 

Αθήνα, 29 Ιουνίου 1994 

Ο ΥΦΥΠΟΥΡΓΟΣ 

ΕΜΜ. ΣΚΟΥΛΑΚΗΣ 
-+- 

Αριθ. Υ7/3473 (9) 

Αύξηση εισφοράς Ιατρικών Συλλόγων προς τον Π.Ι.Σ. 

Ο ΥΦΥΠΟΥΡΓΟΣ 

ΥΓΕΙΑΣ, ΠΡΟΝΟΙΑΣ ΚΑΙ ΚΟΙΝ. ΑΣΦΑΛΙΣΕΩΝ 

Έχοντας υπόψη: 

α) Το Β.Δ. 7.11.57 άρθρο 39, όπως αντικαταστάθηκε με το 
άρθρο 14 του Ν. 3895/58. 

β) Την αριθμ. Α4/3800/29.7.92 Υπουργική απόφαση (ΦΕΚ 
544/Β/28.8.92). 

γ) Την απόφαση της Γενικής Συνέλευσης του Π.Ι.Σ. της 
16.4.94. 

δ) Το αριθμ. 304/9.5.94 έγγραφο του Π.Ι.Σ. 

ε) Την ΔΥ3α/οικ. 850/25.10.93 Κοινή Απόφαση του Πρω¬ 
θυπουργού και του Υπουργού Υγείας, Πρόνοιας και Κοιν. 
Ασφαλίσεων για «ανάθεση αρμοδιοτήτων στον Υφυπουργό 
Υγείας, Πρόνοιας και Κοιν. Ασφαλίσεων Εμμ. Σκουλάκη», 
αποφασίζουμε: 

1. Τροποποιούμε την αριθ. Α4/3800/29.7.92 υπουργική 
απόφαση μόνο σε ό,τι αφορά την ετήσια εισφορά που κατα¬ 
βάλλουν οι Ιατρικοί Σύλλογοι στον Πανελλήνιο Ιατρικό για 
κάθε μέλος που είναι γραμμένο στο μητρώο τους και εγκρί¬ 
νουμε την αύξηση της εισφοράς αυτής από 2.500 δρχ. σε 
3.5000 δρχ. από 1.1.1995. 

2. Από τις διατάξεις της απόφασης αυτής δεν προκαλείται 
δαπάνη σε βάρος του Κρατικού Προϋπολογισμού. 

Η παρούσα να δημοσιευθεί στην Εφημερίδα της Κυβερνή- 
σεως. 

Αθήνα, 23 Ιουνίου 1994 

Ο ΥΦΥΠΟΥΡΓΟΣ 

ΕΜΜ. ΣΚΟΥΛΑΚΗΣ 

Αριθ. 8008/1/212δ (10) 

Τροποποίηση της 8008/1/212/30.7.93 (Β' 640/26.8.93) 

απόφασης Υπουργού Δημόσιας Τάξης «Οδοιπορικά και 

λοιπά έξοδα του Αστυνομικού Προσωπικού της Ελληνικής 

Αστυνομίας και του Πυροσβεστικού Σώματος». 

Ο ΥΠΟΥΡΓΟΣ ΔΗΜΟΣΙΑΣ ΤΑΞΗΣ 

Έχοντας υπόψη: 

1. Τις διατάξεις: 

α. Του άρθρου 3 του Ν. 617/1977, «Περί επεκτάσεως του 
Ν.Δ. 334/1969», «περί οδοιπορικών εξόδων του Στρατιωτι¬ 
κού Προσωπικού και του προσωπικού των Σωμάτων Χωροφυ¬ 
λακής, Αστυνομίας Πόλεων και Πυροσβεστικού και άλλων τι- 
νών διατάξεων». 

β. Του άρθρου 37 του Ν. 1481 /84 «Οργανισμός του Υπουρ¬ 
γείου Δημόσιας Τάξης». 

γ. Του Π.Δ. 200/1993 «Περί οδοιπορικών εξόδων εσωτερι¬ 
κού του Στρατιωτικού Προσωπικού των Ε.Δ.». 

2. Το γεγονός ότι από τις διατάξεις της παρούσας απόφα¬ 
σης δεν προκαλείται δαπάνη σε βάρος του κρατικού προϋπο¬ 
λογισμού, αποφασίζουμε: 

Αρθρο 1 

1. Η περίπτωση (1) του εδαφ. β', της παρ. 1, του άρθρου 1 
της υπ’ αριθ. 8008/1/212/30.7.93, ΦΕΚ Β' 640, 26.8.93, 
απόφασης Υπουργού Δημόσιας Τάξης, αντικαθίσταται ως 
εξής: 

«(1). Οι Γενικοί Αστυνομικοί Διευθυντές, για τους Διευθυ¬ 
ντές και Υποδιευθυντές των υφισταμένων τους Διευθύνσεων, 
όταν εκτελούν υπηρεσία επόπτη στη μείζονα περιφέρεια της 
Γ.Α.Δ. και τους Αξιωματικούς των Επιτελείων τους». 

2. Το εδάφιο 8 της παρ. 1, του άρθρου 3 της υπ’ αριθ. 
8008/1/212/30.7.93 ΦΕΚ Β' 640 απόφασης Υπουργού Δη¬ 
μόσιας Τάξης αντικαθίσταται ως εξής: 

«8. Το προσωπικό των Αστυνομικών Τμημάτων και Σταθ¬ 
μών, εκτός από τους Διοικητές των Αστυνομικών Τμημάτων, 
όταν μετακινείται για εκτέλεση υπηρεσίας εκτός έδρας εντός 
των ορίων της περιοχής της Υπηρεσίας του, ημέρες δύο (2). 
Εφόσον όμως διαταχθούν κινήσεις εντός και εκτός της περιο¬ 
χής της Υπηρεσίας του, ανεξαρτήτως σειράς πραγματοποίη¬ 
σης αυτών δεν θα υπερβαίνουν τις τέσσερις (4) ημέρες, κατ’ 
ανώτατο όριο». 

3. Η παρ. 2 του άρθρου 3 της υπ’ αριθ. 8008/1/212/ 
30.7.93 απόφασης αντικαθίσταται ως εξής: 

«2. Δεν υπόκεινται στους παραπάνω περιορισμούς και δι¬ 
καιολογούν αποζημίωση για όλες τις ημέρες εκτέλεσης υπη¬ 
ρεσίας εκτός έδρας, χωρίς προσμέτρηση για τη συμπλήρωση 
του ανωτάτου ορίου των δικαιουμένων ημερών κατά μήνα, οι 
παρακάτω: 

α. Οι εκτελούντες υπηρεσία μεταγωγής υποδίκων, καταδί¬ 
κων, λοιπών προσώπων και επαναπροώθησης λαθρομετανα¬ 
στών. 

β. Οι διατιθέμενοι σε υπηρεσία Ασφαλείας Προέδρου Δη¬ 
μοκρατίας και Επισήμων Προσώπων και τέως Προέδρων Δη¬ 
μοκρατίας. 

γ. Οι διατιθέμενοι σε υπηρεσία Φρουράς εκλογικών τμημά¬ 
των. 

δ. Οι συνοδοί ασφαλείας του Προέδρου της Δημοκρατίας, 
του Προέδρου της Κυβερνήσεως, του Αρχηγού της Αξιωματι¬ 
κής Αντιπολίτευσης, των Υπουργών, των Υφυπουργών και 
των Αρχηγών των αναγνωρισμένων στη Βουλή κομμάτων, 
εφόσον συνοδεύουν αυτούς στις μετακινήσεις τους. 

ε. Οι Υπασπιστές, οι οδηγοί και οι συνοδοί ασφαλείας του 
Υπουργού, του Υφυπουργού και του Γενικού Γραμματέα του 
Υπουργείου Δημόσιας Τάξης απεριόριστα και μόνο όταν συ¬ 
νοδεύουν αυτούς στις περιοδείες τους. 

στ. Το Αστυνομικό προσωπικό που υπηρετεί στα μεταβα¬ 
τικά αποσπάσματα για τη δίωξη λαθρομεταναστών». 

4. Τα εδάφια β και δ της παρ. 1 του άρθρου 6 της υπ’ αριθ. 
8008/1/212/30.7.93 απόφασης αντικαθίσταται ως εξής: 

«β. Πρωτότυπο φύλλο πορείας ή ισοδύναμο δικαιολογη- 
τικό, που να περιέχει τα στοιχεία του μετακινηθέντος και των 
δικαιουμένων οδοιπορικών εξόδων μετάθεσης μελών της 
ιδίας ή πατρικής οικογένειας. Για τις οικογένειες που μετακι¬ 
νούνται χωριστά, θα εκδίδεται από τις Υπηρεσίες διαμονής 
αυτών σχετική βεβαίωση ύστερα από προφορική αίτηση. Το 
φύλλο πορείας και η βεβαίωση σε καμιά θεώρηση δεν υπόκει- 
νται. 

δ. Υπεύθυνη δήλωση του μετακινουμένου ότι τα μέλη της 
οικογένειας που αναγράφονται στο Φ.Π. ή στη βεβαίωση, με¬ 
τακινήθηκαν και ότι δεν υπάγονται σε καμιά εξαίρεση. 

Προκειμένου για τα μέλη της πατρικής οικογένειας, σύμ¬ 
φωνα με το άρθρο 4 του Π.Δ. 200/93 δηλώνεται ότι αυτά κατά 
την χρονολογία μετακίνησης συνοικούν κάτω από την ίδια 
στέγη και συντηρούνται από τον μετακινούμενο. 

Διευκρινίζεται ότι οδοιπορικά έξοδα οικογένειας δικαιολο¬ 
γούνται για την μετακίνησή της έστω και τμηματικά από την 
ημερομηνία έκδοσης της οικείας διαταγής μετακίνησης και 
εντός έτους, ανεξάρτητα αν η οικογένεια προαποστέλλεται, 
μετακινείται μαζί με τον αστυνομικό ή μετακαλείται αργότερα 
από αυτόν». 

5. Οι παράγραφοι 8, 10 και 11 του άρθρου 8 της υπ’ αριθ. 
80088/212/30.7.93 απόφασης αντικαθίστανται ως εξής: 

«8. Το προσωπικό που διατελεί σε απόσπαση, προσκόλ¬ 


ληση ή μεταστάθμευση για χρονικό διάστημα μέχρι έξι (6) μή¬ 
νες, δικαιολογεί αποζημίωση εκτός έδρας, τέσσερις (4) ημέ¬ 
ρες το μήνα και επιπλέον τις ημέρες ταξιδιού. Αν όμως επα¬ 
κολουθήσει τοποθέτηση, τότε για το μήνα που πραγματο¬ 
ποιείται η τοποθέτηση καμία αποζημίωση δεν δικαιολογείται 
αλλά οδοποιρικά έξοδα μετάθεσης. Στην περίπτωση που η 
μετάθεση στον τόπο της απόσπασης έγινε με έξοδα δικά του, 
τότε και για το μήνα που πραγματοποιείται η τοποθέτηση δι¬ 
καιολογείται αποζημίωση εκτός έδρας για τέσσερις (4) ημέ¬ 
ρες. Για τον υπολογισμό των δικαιουμένων τεσσάρων (4) ημε¬ 
ρών κατά μήνα απόσπαση 30 ημερών, Γ ια απόσπαση μικρό¬ 
τερη των 30 ημερών η δικαιολογούμενη αποζημίωση υπολο¬ 
γίζεται ως εξής: πολλαπλασιάζετε ο αριθμός των ημερών με 
τον αριθμό 4 και το γινόμενο διαιρείται με τον αριθμό 30 (185/ 
5.4.83 Γνωμοδότηση του Ελεγκτικού Συνεδρίου). Όμοια 
αντιμετωπίζονται και οι προσωρινές μετακινήσεις εφόσον 
επακολουθεί τοποθέτηση. 

10. Το προσωπικό που αποσπάται για εκτέλεση υπηρεσίας 
στα μεταβατικά αποσπάσματα για τη δίωξη ζωοκλοπών και 
άλλων εγκλημάτων και το προσωπικό που υπηρετεί στις Ειδι¬ 
κές Αστυνομικές Υπηρεσίες Δίωξης Εγκληματικότητας, δι¬ 
καιολογεί το 1 /2 της ισχύουσας ημερήσιας αποζημίωσης για 
όλο το χρονικό διάστημα που εκτελεί τέτοια υπηρεσία. Η 
ημέρα μετάβασης στο μεταβατικό απόσπασμα παρέχει δικαί¬ 
ωμα δικαιολόγησης ημερήσιας αποζημίωσης για εκτέλεση 
μεταβατικής υπηρεσίας, όχι όμως και η ημέρα επανόδου, η 
οποία σαν ημέρα πορείας δικαιολογείται στο ολόκληρο της 
ισχύουας αποζημίωσης, με το αρχικό και πρωτότυπο φύλλο 
πορείας. Το προσωπικό που αποσπάται για εκτέλεση υπηρε¬ 
σίας στα μεταβατικά αποσπάσματα για τη δίωξη λαθρομετα¬ 
ναστών, δικαιολογεί ολόκληρη ημερήσια αποζημίωση εκτός 
έδρας για όλο το χρονικό διάστημα εκτέλεσης μεταβατικής 
υπηρεσίας. 

11. Μικροδαπάνες ταξιδιού δικαιούνται οι μετακινούμενοι 
με τα μέσα μαζικής συγκοινωνίας ανεξάρτητα αν ταξιδεύουν 
δωρεάν ή με μειωμένη τιμή, αρκεί για την κίνησή τους να δι¬ 
καιολογείται ημερήσια αποζημίωση. Οι μικροδαπάνες ταξι¬ 
διού καθορίζονται σε ποσοστό, που υπολογίζεται επί του 
αντιτίμου των εισιτηρίων ως εξής: α) προκειμένου για θαλάσ¬ 
σια μέσα μεταφοράς, σε ποσοστό 30%, β) προκειμένου για 
χερσαία μέσα μεταφοράς, σε ποσοστό 20% και γ) προκειμέ¬ 
νου για αεροπορικά μέσα, σε ποσοστό 10%. Οι ταξιδεύοντας 
δωρεάν ή με μειωμένη τιμή εισιτηρίου με τα μέσα μαζικής συ¬ 
γκοινωνίας, δικαιούνται ποσοστό μικροδαπανών, που υπολο¬ 
γίζεται ολόκληρο στην κανονική τιμή του εισιτηρίου. Οι μετα¬ 
κινούμενοι με μεταφορικά μέσα του Δημοσίου ή με Ι.Χ.Ε. αυ¬ 
τοκίνητα δεν δικαιούνται μικροδαπάνες ταξιδιού». 

6. Οι παράγραφοι 1, 7 και 15 του άρθρου 9 της υπ’ αριθ. 
8008/1/212/30.7.93 απόφασης αντικαθίστανται ως εξής: 

« 1 . Το προσωπικό της Ελληνικής Αστυνομίας και του Πυρο¬ 
σβεστικού Σώματος ως και τα μέλη των οικογενειών του, δι¬ 
καιολογεί σε βάρος του Δημοσίου οδοιπορικά έξοδα μετάθε¬ 
σης, δηλαδή μετακίνησης και εγκατάστασης, με τις προϋπο¬ 
θέσεις που ορίζονται στις διατάξεις των άρθρων 3, 4, 5 και 6 
του Π.Δ. 200/93. 

7. Αυτοί που μετά τη λήξη της μακράς αναρρωτικής αδείας, 
κρίνοντι ικανοί για την ενεργό υπηρεσία, καθώς και οι γυναί¬ 
κες Αστυνομικοί, μετά τη λήξη της άδειας κύησης, δικαιού¬ 
νται για τους ίδιους και τις οικογένειές τους οδοιπορικά έξοδα 
μετακίνησης, εφόσον τοποθετηθούν στην ίδια περιοχή που 
υπηρετούσαν πριν πό την αναρρωτική άδεια. Αν μετατεθούν 
σε διαφορετική περιοχή δικαιούνται πλήρη οδοιπορικά έξοδα 
μετάθεσης. Τα έξοδα αυτά δεν μπορεί να είναι μεγαλύτερα 
από εκείνα, που θα εδικαιούντο, μετακινούμενοι από την πε¬ 
ριοχή που πρώτα υπηρετούσαν, μέχρι την περιοχή της νέας 
τοποθέτησης. Αν μετατεθούν στην ίδια περιοχή που διάνυσαν 
την άδεια, δικαιούνται μόνο έξοδα εγκατάστασης. Το φύλλο 
πορείας, σε όλες τις περιπτώσεις, θα χορηγείται από την 

Υπηρεσία του τόπου διάνυσης της αναρρωτικής αδείας. 

15. Αν στα μέλη της οικογένειας περιλαμβάνονται μαθητές 
Σχολείων Στοιχειώδους ή Μέσης και Τεχνικής Εκπαίδευσης 
απαιτείται βεβαίωση του σχολείου της περκρέριας που έγινε η 
εγκατάσταση». 

Αρθρο 2 

Η ισχύς της παρούσας αρχίζει από της δημοσιεύσεώς της 
στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της Κυ¬ 
βερνήσεως. 

Αθήνα, 21 Ιουλίου 1994 

Ο ΥΠΟΥΡΓΟΣ 

ΣΤΥΛΙΑΝΟΣ-ΑΓΓΕΛΟΣ ΠΑΠΑΘΕΜΕΛΗΣ 
-♦- 

Αριθ. 10364 Φ7/221 ( 11 ) 

Έλεγχος ποιότητας χαλύβων οπλισμού σκυροδέματος. 

Ο ΑΝΑΠΛΗΡΩΤΗΣ ΥΠΟΥΡΓΟΣ 
ΒΙΟΜΗΧΑΝΙΑΣ, ΕΝΕΡΓΕΙΑΣ ΚΑΙ ΤΕΧΝΟΛΟΓΙΑΣ 

Έχοντας υπόψη: 

1. Τις διατάξεις του Ν. 1558/85 «Κυβέρνηση και Κυβερνη¬ 
τικά Όργανα» (ΦΕΚ 137/Α). 

2. Τις διατάξεις του Π.Δ. 229/86 (ΦΕΚ 96/Α/86) «Σύσταση 
της Γεν. Γραμματείας Βιομηχανίας». 

3. Τις διατάξεις του Π.Δ. 396/89 (ΦΕΚ 172/Α/89) «Οργανι¬ 
σμός της Γεν. Γραμματείας Βιομηχανίας». 

4. Τις διατάξεις του Ν. 372/76 «Περί συστάσεως και λει¬ 
τουργίας Ελληνικού Οργανισμού Τυποποίησης (ΕΛΟΤ)» (ΦΕΚ 
166/Α/3.6.76), καθώς επίσης και το άρθρο 22 του Ν. 
1682/87 (ΦΕΚ 14/Α/16.2.87). 

5. Την Α.Π. ΥΠ. 122/14.7.94 (ΦΕΚ 550/Β/15.7.94) από¬ 
φαση του Πρωθυπουργού, «Ανάθεση αρμοδιοτήτων στον Αν. 
Υπουργό Βιομηχανίας, Ενέργειας και Τεχνολογίας». 

6. Την Β 21538/2228/3.12.87 (ΦΕΚ 702/Β/4.12.87) από¬ 
φαση του Υπουργού Αναπληρωτή Βιομηχανίας, Ενέργειας και 
Τεχνολογίας, που τροποποιήθηκε με την 2044/2308/ 
28.7.88 (ΦΕΚ 607/Β/24.8.88) ομοία «Χάλυβας οπλισμού 
σκυροδέματος». 

7. Την 944Φ7/19/21.1.94 (ΦΕΚ 36/Β/24.1.94) απόφαση 
του Υφυπουργού Βιομηχανίας, Ενέργειας και Τεχνολογίας 
«Έλεγχος ποιότητας χαλύβων οπλισμού σκυροδέματος». 

8. Την οδηγία 83/189/ΕΟΚ, (Π.Δ. 206/87, ΦΕΚ94/Α/87), 
καθώς και τις 5521 /21.4.94,4317/7.6.94 επιστολές της Ευ¬ 
ρωπαϊκής Επιτροπής. 

9. Το γεγονός ότι από τις διατάξεις της απόφασης αυτής 
δεν προκαλείται δαπάνη σε βάρος του κρατικού προϋπολογι¬ 
σμού, αποφασίζουμε: 

1. Επαναφέρουμε σε ισχύ την Β 21538/2228/3.12.87 
(ΦΕΚ 702/Β/4.12.87) απόφαση του Υπουργού Αναπληρωτή 
Βιομηχανίας, Ενέργειας και Τεχνολογίας, όπως αυτή τροπο¬ 
ποιήθηκε με την 2044/2308/28.7.88 (ΦΕΚ 607/Β/24.8.88) 
ομοία με τίτλο «Χάλυβας οπλισμού σκυροδέματος». 

2. Με τη δημοσίευση της παρούσας στην Εφημερίδα της 
Κυβερνήσεως αναστέλλεται προσωρινά η εφαρμογή της 
944Φ7/19/21.1.94 (ΦΕΚ 36/Β/24.1.94) απόφασης του 
Υφυπουργού Βιομηχανίας, Ενέργειας και Τεχνολογίας. 

3. Αποστέλλεται στον ΕΛΟΤ το κείμενο της απόφασης 
απου αναστέλλεται, προκειμένου να ενημερώσει την Επι¬ 
τροπή της Ε.Ε., σύμφωνα με τη διαδικασία του Π.Δ. 206/87. 

Η ισχύς της αρχίζει από την ημέρα της δημοσίευσής της. 


Η παρούσα να δημοσιευθεί στην Εφημερίδα της Κυβερνή¬ 
σεως. 

Αθήνα, 20 Ιουλίου 1994 

Ο ΑΝΑΠΛ. ΥΠΟΥΡΓΟΣ 

ΧΡ. ΡΟΚΟΦΥΛΛΟΣ 
-♦- 

Αριθ. 1090 (12) 

Απαγόρευση κυνηγίου ορισμένου χρόνου στο Ν. Πέλλας. 

Ο ΝΟΜΑΡΧΗΣ ΠΕΛΛΑΣ 
Έχοντας υπόψη: 

1. Τις διατάξεις του άρθ. 258 παρ. 5 του Ν.Δ. 86/69 «Περί 
δασ. κώδικα», που προστέθηκαν με τις διατάξεις του άρθ. 7 Ν. 
177/75. 

2. Τις διατάξεις του Π.Δ. 94/93 «Περί καθορισμού αρμοδιο¬ 
τήτων που διατηρούνται από τον Υπουργό και τις περκρ. αρ¬ 
χές ή όργανα διανομ. επιπέδου Υ.Γ.» σε συνδιασμό με εκείνες 
τις διατάξεις του άρθ. 1 του Ν. 2026/92 «Περί ρύθμισης θε¬ 
μάτων οργάνωσης .... και άλλες διατάξεις». 

3. Την 78006/2538/1.7.94 δ/γή Υπ. Γεωργίας σχετικά με 
απαγορεύσεις κυνηγίου ορισμένου χρόνου. 

4. Το 30/2.6.94 έγγραφο του Κυνηγετικού Συλλόγου 
Έδεσσας μαζί με το από 15.5.94 απόσπασμα πρακτικού Γενι¬ 
κής Συνέλευσης του ίδιου Συλλόγου. 

5. Την 1251/10.6.94 αναφορά-πρόταση του Δασαρχείου 
Έδεσσας. 

6. Την προφορική εισήγηση της Δ/νσης Δασών Πέλλας. 

7. Το γεγονός ότι από τις διατάξεις αυτής της απόφασης 
δεν προκαλείται δαπάνη σε βάρος του κρατικού προϋπολογι¬ 
σμού, αποφασίζουμε: 

Απαγορεύουμε το κυνήγι όλων των θηραμάτων για πέντε 
(5) χρόνια από 1.8.1994 μέχρι 1.8.1999 σε έκταση είκοσι χιλ. 
(20.000) στρεμμάτων στην περιοχή Δημοσίου Δάσους Λιβα- 
δίτσι - Τοβαρίτσι και του Συν/του Δάσους Γραμματικού Δα¬ 
σαρχείου Έδεσσας, τα όρια της οποίας έχουν ως εξής: 

Ξεκινάει από οικισμό "Ανω Γραμματικό και ακολουθώντας 
τον κεντρικό δασικό δρόμο προς Τσάπου Καλύβια φθάνει στη 
θέση «Καψάλα». Στρίβει αριστερά και ακολουθεί τρακτερό- 
δρομο μέχρι τα όρια περιοχής Δασαρχείου Ναούσης στη θέση 
«Μαγούλα». 

Συνεχίζοντας ανοδική πορεία στα όρια Πέλλας Ημαθίας 
φθάνει στη θέση «Μαύρη Πέτρα» κοινή θέση Πέλλας- 
Ημαθίας-Κοζάνης. 

Ακολουθεί τα σύνορα Πέλλας-Κοζάνης στη ράχη σε ευθεία 
νοητή γραμμή. Συνεχίζει καθοδικά τα σύνορα Πέλλας - Κοζά¬ 
νης μέχρι τη θέση Μπλάτση Καλύβια. Από εκεί ακολουθεί δα¬ 
σικό δρόμο και φθάνει στο εκκλησάκι Ανάληψη έξω από το 
χωριό Κ. Γ ραμματικό. 

Στη συνέχεια παίρνει άλλο δασ. δρόμο και συναντιέται με 
τον επαρχιακό δρόμο Έδεσσας - Α. Γ ραμματικό. Ακολουθεί 
αυτόν μέχρι τον οικισμό Α. Γ ραμματικό, όπου η αφετηρία. 

Το Δασαρχείο Έδεσσας αφού προβεί στην έκδοση της 
σχετικής Δασικής Απαγορευτικής Διάταξης Θήρας θα την κοι¬ 
νοποιήσει αρμοδίως. 

Η απόφαση αυτή να δημοσιευθεί στην Εφημερίδα της Κυ¬ 
βερνήσεως και θα ισχύει για το κυνηγ. χρόνο 1994-1999. 

Έδεσσα, 19 Ιουλίου 1994 
Ο Νομάρχης 

ΧΡ. ΓΕΩΡΓΑΚΟΠΟΥΛΟΣ 

